
Ako čovjek predvodi u namazu dvoje djece, da li će ih staviti iza sebe ili sa svoje desne strane? l da li je punoljetnost uvjet ispravnosti stajanja djeteta u namaskom saffu?


* 
* 
* 
* 
* 
* 
* 

 
Da li je punoljetnost uvjet ispravnosti stajanja djeteta u namaskom saffu?

U ovom slučaju propisano je da ih stavi iza sebe poput šerijatskih obveznika, ako imaju sedam i više godina. Ovako će postupiti ako bi uz obveznika stajao dječak, imam će ih staviti iza sebe, jer je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, klanjao sa Enesom b. Malikom i jetimom, pa ih je stavio iza sebe, kada je bio u posjeti Enesovoj neni, a tako je postupio i sa ensarijama Džabirom i Džebbarom, i stavio ih je iza sebe. A što se tiče jednog klanjača uz imama, on će ga staviti sa svoje desne strane, svejedno da li se radilo o šerijatskom obvezniku ili djetetu,jer je Poslanik, sallallahu alejhi ve sellem, kada je Ibn Abbas stao u noćnom namazu sa njegove lijeve strane, pomjerio ga na desnu stranu. Isto tako, Enes, radijallahu anhu, klanjao je sa Poslanikom, sallallahu alejhi ve sellem, pojedine nafila-namaze, pa ga je Poslanik, sallallahu alejhi ve sellem, stavio sa svoje desne strane. A ako se radi o jednoj ili više žena, one onda klanjaju iza imama, i nije im dozvoljeno da stanu u isti saff sa imamom niti sa muškarcima, jer je Poslanik, sallallahu alejhi ve sellem, kada je klanjao sa Enesom i jetimom, Ummu Sulejm, Enesovu majku, stavio iza njih.39 (Šejh Abdulaziz b. Baz)


39 Fetava šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***, poglavlje: ***[Namaz](https://pitajucene.com/search/Namaz/questions/ "Pretraži pitanja o namazu")*** i ***[čistoća](https://pitajucene.com/search/%C4%8Disto%C4%87a/questions/ "Pretraži pitanja o čistoći")*** (2/417-418)


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


